BG
5.8.2022 г.
Официален вестник на Европейския съюз
L 205/123
ПРИЛОЖЕНИЕ IV
Приложение Vб (част ML) към Регламент (ЕС) № 1321/2014 на Комисията се изменя, както следва: (1)
буква в) от точка ML.A.302 се заменя със следното: „в) Програмата за техническо обслужване: (1) включва ясно посочване на собственика на въздухоплавателното средство и въздухоплавателното средство, за което се отнася програмата, както и всички монтирани двигатели и витла, според случая; (2) включва: а) задачите или проверките, които се съдържат в приложимата минимална програма за проверки, посочена в буква г); или б) инструкциите за поддържане на летателната годност, издадени от притежателя на одобрението на проект; в) инструкциите за поддържане на летателната годност, издадени от подписалия декларация за съответствие на проекта.“;
(2)
точка ML.A.304 се заменя със следното: „ML.A.304 Данни за модификации и ремонти Лице или организация, които извършват ремонт на въздухоплавателно средство или компонент, правят оценка на евентуалните щети.
Модификациите и ремонтите се извършват, като се използват приложимите данни, според случая: а) данни, одобрени от Агенцията; б) данни, одобрени от проектантска организация в съответствие с приложение I (част 21) към Регламент (ЕС) No 748/2012; в) данни, включени в изискванията, посочени в точка 21.А.90Б или точка 21.А.431Б от приложение I (част 21) към Регламент (ЕС) No 748/2012; г) данни, включени в изискванията, посочени в точка 21L.A.62, 21L.A.102, 21L.A.202 или 21L.A.222 от приложение Ib (част 21 Light) към Регламент (ЕС) No 748/2012; д) данни, одобрени от проектантска организация в съответствие с приложение Ib (част 21 Light) към Регламент (ЕС) No 748/2012.“;
(3)
буква б) от точка ML.A.401 се заменя със следното: „б) За целите на настоящото приложение приложимите данни за техническо обслужване са някои от следните: 1. всяко приложимо изискване, процедура, стандарт или информация, издадени от компетентния орган или от Агенцията; 2. всяко приложимо указание за летателна годност; 3. приложимите инструкции за поддържане на летателната годност и други инструкции за техническо обслужване, издадени от притежателя на типов сертификат, притежателя на допълнителен типов сертификат, подписалия декларация за съответствие на проект и всяка друга организация, която публикува такива данни в съответствие с приложение I (част 21), или, според случая, приложение Ib (част 21 Light) към Регламент (ЕС) № 748/2012; 4. за компоненти, одобрени за монтиране от притежателя на одобрението на проекта или подписалия декларация за съответствие на проекта, приложимите инструкции за техническо обслужване, публикувани от производителите на компоненти и приемливи за притежателя на одобрението за проекта или подписалия декларация за съответствие на проекта; 5. всяка приложима информация, издадена в съответствие с точка 145.А.45, буква г).“;
(4)
буква а) от точка ML.A.501 се заменя със следното: „а) Ако не е посочено друго в подчаст Е от приложение I (част М), приложение II (част 145) или приложение Vг (част CAO) към настоящия регламент, или в точка 21.A.307 от приложение I (част 21) или в точка 21L.A.193 от приложение Ib (част 21 Light) към Регламент (ЕС) № 748/2012, даден компонент може да се монтира само ако са изпълнени всички посочени по-долу условия: i)
компонентът е в задоволително състояние;